Peter Rasmus Krag

Peter Rasmus Krag (1825–1891) var en norsk ingeniørkaptein, veimester og politiker.

Liv og virke
 Bakgrunn
Krag var sønn til prest og forfatter Hans Peter Schnitler Krag, og bror til landets veidirektør, Hans Hagerup Krag, samt Ole Herman Krag. Han var gift (1850) med Fredrikke Petrine Fyhn (1824–1891) og far til syv, deriblant forfatterne Thomas Peter Krag og Vilhelm Krag og forretningsmennene Nils Aall Krag og Hans Peter Fyhn Krag.

Yrkeskarriere
I kraft av sin militære karriere (1844–) tok han artilleri- og ingeniøreksamen 1847, hvorpå han begynte i Veivesenet med arbeidet på Liabrochauséen 1848. Han var sentral i utbygging av veinettet, stasjonert i Vrådal, Kongsberg, Larvik, Søndeled, Risør, Kragerø og Kristiansand. Under hans kommando ble det bygd veisystemer ved Kongsberg, Larvik-Porsgrunn, Kragerø og omegn, i Telemark, Sæterdalsveiene, Flekkefjord-Sirdal, Kristiansand og omegn, samt broanlegg i Lyngdal og ved Mandal. 

Hans siste flytting var til Kristiania i 1889, etter at Krag ble kommandert til Oscarsborg festning.nekrolog i Teknisk Ukeblad (1891)

Politikken
Politikeren Krag innvalgt på Stortinget:
 1859/60 fra Laurvig og Sandefjord
 1862/63 fra Nedenes og Råbyggelaget amt
 1865/66 fra Nedenes.
 1877 og 1880 fra Kristiansand

Han er hedret med gatenavnet Kaptein Krags vei i Kristiansand og Risørs hovedgate Krags gate.

 Referanser 

 Litteratur 


 Eksterne lenker 


Kategori:Stortingsrepresentanter for Larvik og Sandefjord
Kategori:Stortingsrepresentanter for Kristiansand
Kategori:Stortingsrepresentanter for Aust-Agder
Kategori:Stortingsrepresentanter 1862–1864
Kategori:Stortingsrepresentanter 1865–1867
Kategori:Stortingsrepresentanter 1877–1879
Kategori:Stortingsrepresentanter 1859–1861
Kategori:Norske ingeniører
Kategori:Norske offiserer
Kategori:Personer begravet på Vår Frelsers gravlund
Kategori:Personer fra Grong kommune